বইমেলাতে যাতায়াতকে আরও সহজ করতে বিশেষ উদ্যোগ কলকাতা মেট্রোর

কলকাতা: আগামী ২২ জানুয়ারিতে শুরু হতে চলেছে ৪৯ তম কলকাতা আন্তর্জাতিক বইমেলা (Kolkata International Book Fair 2026)। চলবে ৩ ফেব্রুয়ারি পর্যন্ত। সল্টলেকের করুণাময়ীর কাছে সেন্ট্রাল পার্ক মেলার মাঠে বইমেলা অনুষ্ঠিত হবে। বইপ্রেমীদের জন্য সুখবর শোনাল মেট্রো কর্তৃপক্ষ। বইমেলাতে যাতায়াতকে আরও সহজ করতে বিশেষ উদ্যোগ নিল কলকাতা মেট্রো (Kolkata Metro)। প্রত্যেক বছরের মতো এই বছরও মুখ্যমন্ত্রী মমতা বন্দ্যোপাধ্যায়ের হাত ধরে বইমেলার উদ্বোধন হবে। এবছরের ফোকাল থিম কান্ট্রি আর্জেন্টিনা। এবার সল্টলেক সেন্ট্রাল পার্কে বইমেলার ১ ও ২ নম্বর গেটেই মিলবে মেট্রোর টিকিট। মেলার গেটে বসানো হবে বিশেষ মেট্রো টিকিট বুথ, যেখানে ইউপিআই-এর মাধ্যমে সরাসরি টিকিট কাটা যাবে।

হাওড়া-শিয়ালদহ মেট্রো (Howrah to Sealdah Metro) লাইন চালু হওয়ার ফলে শহর ও শহরতলি-দু’দিক থেকেই এবার বইমেলায় পৌঁছনো অনেকটাই সহজ হবে। স্বাভাবিকভাবেই দর্শনার্থীর ভিড় বাড়বে বলেই মনে করা হচ্ছে। সেই কারণেই মেট্রো কর্তৃপক্ষের কাছে বিশেষ পরিষেবার অনুরোধ জানানো হয়েছিল। গিল্ডের সেই অনুরোধে সাড়া দিয়ে কলকাতা মেট্রো বইমেলার সময় বাড়তি ট্রেন চালানোর সিদ্ধান্ত নিয়েছে। ছুটির দিনেও মিলবে এই বিশেষ পরিষেবা। বইমেলাপ্রেমীদের জন্য সবচেয়ে বড় স্বস্তির খবর, মেট্রো চলবে রাত ১০টা পর্যন্ত, ফলে নির্ভারেই বই কেনা ও মেলার আনন্দ উপভোগ করা যাবে।

আরও পড়ুন: এবার ফেনিতে হিন্দু যুবককে পিটিয়ে ‘খুন’

এবছরই বইমেলা প্রাঙ্গণে মেট্রো রেলের মাধ্যমে হাওড়া থেকে এসপ্ল্যানেড হয়ে সরাসরি পৌঁছোন যাবে। ফলে, আশা করা যায় এবারে বইমেলায় অন্যান্য জেলার আরও অনেক বেশি সংখ্যক মানুষ আসবেন মেট্রোর মাধ্যমে। আমাদের অনুরোধে মেট্রো রেল কর্তৃপক্ষ সিদ্ধান্ত নিয়েছেন মেলার দিনগুলোয় আরও বেশি সংখ্যক মেট্রো চালানোর, রাত প্রায় ১০টা পর্যন্ত মেট্রো চালাবার এবং ছুটির দিনেও দিনে এই পরিষেবা চালু রাখার। এবারের বইমেলা প্রাঙ্গণে থাকবে মেট্রোর একটি বিশেষ বুথ যেখান থেকে UPI এর মাধ্যমে সরাসরি টিকিট কাটা যাবে।
২২ জানুয়ারি মুখ্যমন্ত্রী মমতা বন্দ্যোপাধ্যায় উদ্বোধন করবেন বইমেলার। উদ্বোধনে আসবেন আর্জেন্টিনার সাহিত্যিক গুস্তাবো কানসোব্রে। এ বারের বইমেলায় থাকছে ১০০০-এরও বেশি স্টল

২০টিরও বেশি দেশ যোগ দিচ্ছে বইমেলায়। ২৫-২৬ জানুয়ারি লিটারেচার ফেস্টিভ্যাল চলবে। ৯টি তোরণের মধ্যে দুটি হচ্ছে আর্জেন্টিনার স্থাপত্যর আদলে। সম্প্রতি প্রয়াত প্রফুল্ল রায় এবং প্রতুল মুখোপাধ্যায়ের নামেও থাকছে দুটি তোরণ। সাহিত্যিক শৈলজানন্দ মুখোপাধ্যায়ের ১২৫ তম জন্মবার্ষিকী উপলক্ষে একটি তোরণ থাকছে তাঁর নামাঙ্কিত। এবারের বইমেলা প্রাঙ্গণে থাকবে মেট্রোর একটি বিশেষ বুথ। যেখান থেকে UPI এর মাধ্যমে সরাসরি টিকিট কাটা যাবে।ইতিমধ্যেই মেট্রো রেল কর্তৃপক্ষ সিদ্ধান্ত নিয়েছে মেলার দিনগুলোয় আরও বেশি সংখ্যক মেট্রো (Kolkata Metro) চালানোর। সেক্ষেত্রে রাত ১০টা পর্যন্ত মেট্রো পরিষেবা পাওয়া যাবে। একইসঙ্গে ছুটির দিনেও মিলবে পরিষেবা। আন্তর্জাতিক কলকাতা বইমেলায় অ্যাপের মাধ্যমে গুগল লোকেশন মারফত মেলার মধ্যে যে কোনও স্টল খুঁজে পাওয়ার সুবিধা থাকবে।